google/wiki40b huggingface dataset:
Štít (geológia)

Štít je veľká stabilná časť kontinentálnej zemskej kôry, budujúca vyzdvihnuté jadro platformy. Je tvorený najčastejšie prekambrickými kryštalickými vyvretými a vysoko premenenými horninami, ktoré sú obnažené priamo na zemskom povrchu. Na všetkých štítoch je vek týchto hornín väčší ako 570 miliónov rokov, niekedy dokonca 2 až 3,5 miliardy rokov. Od prekambria štíty neboli zasiahnuté tektonickým nepokojom. Štíty sú preto v dôsledku dlhodobej erózie pomerne rovinaté oblasti, kde neprebieha žiadna orogenéza, nevznikajú zlomy a aj ostatné tektonické procesy sa vyskytujú hlavne na ich okrajoch. V porovnaní s aktivitou na rozhraniach tektonických platní sú štíty veľmi pokojné a nevyskytujú sa tu prakticky žiadne zemetrasenia.
Termín štít v geológii po prvýkrát použil H. B. C. Sollas v nemčine ako schild, v diele Tvár zeme tento termín neskôr použil aj Eduard Suess.

Horninové zloženie

V oblastiach štítov v zemskej kôre na povrch prenikajú staré prekambrické horniny. Môžu mať veľmi zložitú stavbu a pozostávať z rozsiahlych oblastí granitoidných hornín alebo premenených hornín ako sú granodiority a ruly tonalitického zloženia. Nachádzajú sa tu aj vrstvy usadených hornín, ktoré sú často obklopené sopečnými horninami alebo zelenými bridlicami (či zelenokameňmi). Tieto sú často rôzne metamorfované či už na úroveň fácie zelených bridlíc, amfibolitov alebo až do podoby najviac premenených granulitov.
Zemská kôra je pod štítmi hrubá iba 35 – 40 km. Väčšinu hrúbky litosféry (hrubej okolo 150 km) v týchto oblastiach tvorí vrchný plášť.
Štíty sú väčšinou jadrami kontinentov, bývajú ohraničené vrstvami kambrických hornín. Ich stabilita vylučujúca vznik nových pohorí mala za následok, že ich erózia väčšinou pomerne dobre zarovnala, aj keď stále majú mierne zvlnený povrch. Pokrývajú ich sedimenty nachádzajúce sa na platformách. V oblasti platforiem možno štíty rozoznať podľa prítomnosti kryštalických hornín v podloží, prekrytých sedimentami. Štíty a platformy dohromady tvoria najstabilnejšie časti kontinentálnej zemskej kôry, takzvané kratogény.

Tektonika

Okraje štítov sú tvorené pomerne mobilnými zónami, kde prebiehajú intenzívne tektonické alebo platňové pohyby. Tieto oblasti sú tiež nazývané orogény, pretože v nich bežne dochádza k horotvornej činnosti – orogenéze.
Pohorie Ural oddeľuje Baltský štít od Angarského štítu. Himaláje oddeľujú Angarský štít a priľahlé štíty v Číne od Indického štítu na juhu. Hranice štítov sú výsledkom geotektonických síl, ktoré najprv spôsobili orogenézu a tým prebudovanie okrajových častí štítov, a neskôr viedli k spojeniu štítov do jednej pevniny. Tieto procesy, predstavované nalepovaním (akréciou) mladších deformovaných hornín na štíty počas kontinentálnej kolízie, vlastne predstavujú vznik novej pevniny či kontinentov.
Bulharský lev

Bulharský lev (ISO 4217 BGN) je menová jednotka Bulharska. Delí sa na 100 stotiniek.
5. júla 1999 urobila bulharská národná banka menovú reformu, pri ktorej 1000 levov sa transformovalo do 1 nového leva. ISO kód sa zmenil z BGL na BGN a súčasne sa naviazala mena na nemeckú marku fixným kurzom 1:1. Po tom, ako bol určený presný výmenný kurz medzi markou a eurom, naviazal sa lev na euro v rovnakom pomere ako nemecká marka, a to v pomere 1 EUR = 1,95583 BGN.
Mince: 1, 2, 5, 10, 20, 50 stotinek, 1 lev
Bankovky.: 1, 2, 5, 10, 20, 50, 100 leva
Ľabtuška lúčna

Výskyt a stav na Slovensku

Odhadovaný počet hniezdiacich párov je 250 - 500, zimujúcich jedincov 50 - 100. Veľkosť populácie i územie na ktorom sa vyskytuje vykazujú mierny nárast o 20 do 50%. Ekosozologický status v roku 1995 I - nezaradený. V roku 1998 žiadny. V roku 2001 EN - ohrozený. V roku 2014 LC* D1 - menej dotknutý. Dôvodom preradenia do nižšej kategórie môže byť niektorý z nasledujúcich dôvodov: zvýšenie počtu rozmnožujúcich sa jedincov, rastúci trend populácie, zväčšovanie areálu alebo aj možnosti pozitívneho ovplyvnenia populácií z okolitých krajín. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.
Mur-de-Barrez

Poloha

Obec má rozlohu 20,18 km². Najvyšší bod je položený 953 m n. m. a najnižší bod 653 m n. m.

Obyvateľstvo

Počet obyvateľov obce je 820 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crosey-le-Grand

Poloha

Obec má rozlohu 10,28 km². Najvyšší bod je položený 687 m n. m. a najnižší bod 439 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Giuncaggio

Poloha

Obec má rozlohu 16,15 km². Najvyšší bod je položený 745 m n. m. a najnižší bod 6 m n. m.

Obyvateľstvo

Počet obyvateľov obce je 59 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Uča

Uča je rieka v európskej časti Ruska, pretekajúca Moskovskou oblasťou, je ľavým prítokom Kľazmy. Jej dĺžka je 42 kilometrov. Preteká cez Učinskú vodnú nádrž a mestá Puškino, Ivantievku, pri meste Ščolkovo sa vlieva do rieky Kljaz’my. Silnejším je iba ľavý prítok - Serebrianka.
Targon (obec)

Poloha

Obec má rozlohu 25,88 km². Najvyšší bod je položený 118 m n. m. a najnižší bod 37 m n. m.

Obyvateľstvo

Počet obyvateľov obce je 1 837 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vojenská politická akadémia Klementa Gottwalda (Bratislava)

Vojenská politická akadémia Klementa Gottwalda (skratka VPA KG, v rokoch 1972–1974 pod názvom Vojenská politická akadémia (v Bratislave)) bola vojenská politická škola v Bratislave v rokoch 1972–1989. Po nežnej revolúcii bola premenovaná na Vysokú vojenskú pedagogickú školu (VVPŠ). Študoval na nej napríklad bývalý minister školstva ČR Marcel Chládek , bývalý český filmový producent František Janda alebo bývalý minister obrany SR František Kašický.
Po zrušení Vojenskej politickej akadémie Klementa Gottwalda v Prahe vznikla dňom 1. septembra 1969 tzv. spoločenskovedná fakulta v Bratislave, tvoriaca súčasť brnianskej Vojenskej akadémie Antonína Zápotockého. Dňom 31. augusta 1972 bola uvedená fakulta zrušená a na jej základe 1. septembra 1972 vznikla Vojenská politická akadémia v Bratislave, ktorá mala fakulty: vojensko-politickú, vojensko-pedagogickú a Vysokú vojenskú politickú školu. V roku 1974 bol škole udelený čestný názov „Klementa Gottwalda“. K 1. septembru 1979 došlo k zrušeniu Vysokej vojenskej politickej školy a premenovaniu doterajšej vojensko-politickej a vojensko-pedagogickej fakulty na vojenskopolitickú fakultu vysokoškolskej prípravy a vojenskopolitickú fakultu postgraduálnej prípravy. Vojenská politická akadémia Klementa Gottwalda (VPA KG) v Bratislave zanikla 31. decembra 1989. 
VPA KG pripravovala kádre pre výkon základných funkcií v politickom aparáte z radov absolventov RDŠ, DDŠ, VSOŠ s praxou, absolventov VG JŽ bez praxe. Od roku 1980 aj z radov absolventov civilných stredných škôl, vo vojenskopolitickom štúdiu v dobe trvania 4 rokov a kádre pre výkon vyšších funkcií v politickom aparáte z radov dôstojníkov – absolventov fakulty vojensko-politickej vysokoškolskej prípravy VPA KG a aj absolventov VVŠ druhov vojsk a služieb v postgraduálnom štúdiu v dobe trvania 3 rokov. 
V rámci školy existovali katedry: taktiky a operačného umenia, marxisticko-leninskej filozofie, politickej ekonómie, vedeckého komunizmu, stranicko-politickej práce, pedagogiky a psychológie (na prelome 70. a 80. rokov sa rozdelila na dve samostatné katedry), dejín MDKH (mezinárodního dělnického a komunistického hnutí) a ZSSR, dejín KSČ a ČSSR, dejín vojen a vojenského umenia, kultúry, jazykov a telesnej výchovy.
Náčelníkom akadémie počas celej doby jej existencie bol PhDr. Jiří Reindl, CSc. (najskôr plk. gšt., od 1. októbra 1972 genmjr. a od 1. mája 1980 genpor.). Archívny fond VPA KG je uložený vo Vojenskom archíve v Trnave.
V súčasnosti úlohu vojenskej vysokej školy na Slovensku plní Akadémia ozbrojených síl generála Milana Rastislava Štefánika v Liptovskom Mikuláši.
Richard Vašečka

Život

Narodil sa v Bratislave, má štyri mladšie sestry . Po ukončení štúdia na Gymnáziu Juraja Hronca v Bratislave absolvoval vysokoškolské štúdium na Prešovskej univerzite, kde v rokoch 1992 – 1997 navštevoval Gréckokatolícku bohosloveckú fakultu, odbor všeobecnej katolíckej teológie a učiteľstva náboženskej a etickej výchovy  Je vedúcim spoločenstva Nový Jeruzalem.
Od roku 1998 do roku 2013 vyučoval katolícke náboženstvo na Gymnáziu sv. Františka z Assisi v Žiline . Je vedúcim spoločenstva Nový Jeruzalem. Je ženatý, má štyri deti, žije vo Svederníku pri Žiline.

Politika

V roku 2012 bol zvolený za poslanca NR SR, v roku 2014 sa stal predsedom poslaneckého klubu OĽaNO. Bol členom výboru pre obranu a bezpečnosť a členom kontrolnej komisie vojenského spravodajstva.
V parlamentných voľbách 2016 získal 25 297 preferenčných hlasov a z pôvodných nezávislých osobností bol ako jediný znovuzvolený za poslanca NR SR. Je predsedom Osobitného kontrolného výboru NR SR na kontrolu činnosti Vojenského spravodajstva a členom Výboru NR SR pre obranu a bezpečnosť. Poslanecký klub OĽaNO-NOVA si ho v rokoch 2016 a 2017 opäť zvolil za svojho predsedu.
V novembri 2017 sa stal tieňovým ministrom obrany v rámci tieňovej vlády OĽANO.
Vo februári 2018 z OĽaNO vystúpil a vstúpil do KDH, aby sa zapojil do súboja o predsednícke kreslo. V marci 2018 však v hlasovaní neuspel, získal 101 hlasov, kým jeho konkurent Alojz Hlina 233. Následne neprijal ponúkaný post podpredsedu KDH. V strane zotrval približne rok. Vo februári 2019 z KDH odišiel a spolu s Annou Záborskou a Branislavom Škripekom prešiel do novej konzervatívnej politickej strany Kresťanská únia.

Milovať a ctiť

Od roku 2014 sa Richard Vašečka intenzívne venuje vyučovaniu o manželstve o rodine. Je autorom ôsmich publikácii Milovať a ctiť: Milovať a ctiť – Navždy, Sexualita, Výchova detí, Úcta v rodine, Financie, Vo vzťahu, Chcem byť chlap a Milovať a ctiť život. Publikácie vyšli spolu v náklade viac ako 70-tisíc kusov.
Vašečka je tiež autorom štyroch kníh pre manželov: Budem ťa Milovať a ctiť (2015), Recept na dobré manželstvo (2016), A nikdy ťa neopustím (2016) a Ako získať VIAC ČASU pre rodinu (2017).
Medzi rokmi 2014 až 2016 prednášal na tému manželstva a rodiny (viac ako 100 prednášok) . Pravidelne tiež píše do gréckokatolíckych novín Slovo . Na tému manželstva a rodiny píše do viacerých portálov  .
Xavi

Kariéra

Väčšinu svojej futbalovej kariéry trávil na barcelonskom Nou Campe, ktorému sa upísal už vo svojich jedenástich rokoch. Rýchlo dozrel vo vynikajúceho hráča a vo veľmi mladom veku už nastupoval v druhej lige za B tím  Barcelony.
Jeho futbalové schopnosti mu umožnili už v roku 1998 svoj debut za A tím. Jeho prvý zápas bol oslňujúci, ihneď sa trafil do siete tímu z Mallorcy. V tíme  Louis van Gaala sa ihneď stal kľúčovým hráčom a je považovaný za jedného z tých, ktorí sa zaslúžili o znovuzrodenie  Barcelony. Pevné miesto v základnej zostave v strede poľa si držal počas pôsobenia všetkých trénerovi či to bol van Gaal, Carles Rexach, Radomir Antic alebo Frank Rijkaard.
Svoj prvý víťazný reprezentačný zápas hral proti  Holandsku. A svojimi ďalekonosnými strelami a obratnosťou si hneď získal srdcia fanúšikov španielskej reprezentácie.
Jeho nominácia na  majstrovstvá sveta v Nemecku sprevádzala veľa špekulácií a rozporuplných reakcií, pretože sa pred šampionátom zranil, ale stihol sa dať do poriadku a získal dôveru trénera Luisa Aragonésa, ktorý povedal na jeho adresu: "Vy hovoríte, že je hazard vziať Xaviho na majstrovstvá sveta, ale skutočný hazard je nechať ho doma ".
V samotnom turnaji mal Xavi pre  Španielsko veľký význam. Odohral všetky zápasy do konca av zápase proti  Ukrajine bol dokonca vymenovaný najlepším hráčom zápasu.
Xavi veľmi dobre čítal hru a bol perfektný tvorca hry, ktorý bol schopný diktovať tempo zápasu. Bol kapitánom FC Barcelony a patril ku kľúčovým hráčom tohto klubu.
Toury-sur-Jour

Poloha

Obec má rozlohu 24,4 km². Najvyšší bod je položený 258 m n. m. a najnižší bod 214 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lorleau

Poloha

Obec má rozlohu 12,31 km². Najvyšší bod je položený 171 m n. m. a najnižší bod 86 m n. m.

Obyvateľstvo

Počet obyvateľov obce je 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kalynivský rajón

Kalynivský rajón (ukr. Калинівський район) je rajón (okres) Vinnyckej oblasti na Ukrajine, ktorý vznikol v roku 1923. Má rozlohu 1090 km² a žije tu 59 342 obyvateľov. Administratívnym centrom je mesto Kalynivka (ukr. Калинівка).

Mestá a obce Kalynivského rajónu

Mestá: Kalynivka.
Dediny: Adamivka, Antonopiľ, Bajkivka, Berežany, Chomutynci, Čerepašynci, Čerňatyn, Červonyj Step, Družeľubivka, Družne, Harasymivka, Hlynsk, Holubivka, Huščynci, Ivaniv, Kamianohirka, Kordelivka, Koťužynci, Lemešivka, Lisova Lysijivka, Ľulynci, Mali Kutyšča, Miziakiv, Miziakivska Slobidka, Mončynci, Myrne, Napadivka, Nova Hrebľa, Panasivka, Pavlenky, Pavlivka, Poľova Lysijivka, Prylucke, Pykiv, Pysarivka, Radivka, Rajky, Saľnyk, Slobidka, Sofijivka, Šepijivka, Tarasivka, Uladivske, Velyki Kutyšča, Vesela, Višňove, Zabara, Zahrebelňa, Zalyvanščyna, Žyhalivka.
Sídliska: Holendry, Hulivci, Jabluneve, Kalynivka Druha, Pervomajske, Rivnynne.
Kengura Doriova

Areál rozšírenia

Nová Guinea

Stanovisko

Žije v dažďových a tropických lesoch západnej a centrálnej Novej Guinei.
V Novej Guinei a severovýchodnej Austrálii žije asi desať druhov stromových kengúr. Všetky majú krátke, široké a tlsté nohy a dlhé pazúry pre šplhanie po vetvách a dlhý chvost používajú ako protiváhu. Na rozdiel od iných kengúr môže kengura Doriova pohybovať zadnými nohami nezávisle od seba, teda chodiť aj skákať. Väčšinu času trávi na stromoch. Zo stromových kengúr je jednou z najväčších. Ako väčšina tohoto druhu žije prevažne samotársky a má nočnú aktivitu, jej potravou sú rôzne listy, púčiky, kvety a ovocie. Má čierne uši, srsť uprostred chrbta skrútenú vo víroch a svetlohnedý alebo krémovo sfarbený chvost. Gravidita trvá asi tridsať dní, samica rodí jedno mláďa, to sa prisaje na mliečnu bradavku vo vaku a saje mlieko až desať mesiacov. Ako všetky stromové kengury závisí od lesného prostredia, a preto ju ohrozuje rúbanie stromov a ďalšej formy presvetľovania lesov, i lov pre mäso.
Villers-sur-Authie

Poloha

Obec má rozlohu 12,01 km². Najvyšší bod je položený 33 m n. m. a najnižší bod 2 m n. m.

Obyvateľstvo

Počet obyvateľov obce je 411 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Indietronica

História

Žáner indie electronic vznikol začiatkom 90. rokov so skupinami ako Stereolab a Disco Inferno. Zahŕňal skupiny ako Broadcast (UK), Justice (Francúzsko), Lali Puna (Nemecko) a The Postal Service a Ratatat (USA), ktoré spájali veľa nezávislých zvukov s elektronickou hudbou. Túto hudbu vo veľkom produkovali cez malé nezávislé vydavateľstvá.
Saint-Chamant (Corrèze)

Poloha

Obec má rozlohu 14,05 km². Najvyšší bod je položený 487 m n. m. a najnižší bod 180 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Júlske Alpy

Geografia

Júlske Alpy sú východoalpská skupina (Vzhodne Alpe) v Südliche Kalkalpen (Južne Apneniške Alpe). Z východu na západ merajú cca 50 km a od severu na juh dosahujú 15 km. Na severe susedia s pohorím Karavanke, na západe s Karnskými Alpami a na východe s Kaminskými Alpami.
Geomorfologicky sa členia na dve časti a to: Západné Júlske Alpy (v Taliansku) so skupinami Canninská, Montašská a Wischberská skupina a na Východné Júlske Alpy so skupinami Triglav, Škrlatica, Martuljka (Martuľka), Razor-Prisojnik a Jalovec-Mangart. Najvyšším vrcholom pohoria je zároveň najvyšší štít Slovinska - Triglav s nadmorskou výškou 2 864 m n. m.
Júlske Alpy sú súčasťou jediného národné parku v Slovinsku - Triglavský národný park (Triglavski narodni park).
Tvorené sú prevažne druhohornými vápencami.
Hablainville

Poloha

Obec má rozlohu 7,59 km². Najvyšší bod je položený 347 m n. m. a najnižší bod 262 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Divné století

Divné století (1996) je siedmym albumom Jaromíra Nohavicu. Je to jeho prvý album, ktorý nahral s radom hostí a s kapelovými aranžemi. Tie z väčšej časti vytvoril Vít Sázavský, niektoré sú dielom Karla Plíhala a Radka Pastrňáka. Je to tiež prvý album, kde nahral niektoré piesne s heligónkou („Danse macabre“, „Až to se mnu sekne“).
Autorom všetkých piesní je Jaromír Nohavica, okrem Až to sa mnu sekne, ktorú zložil spolu s Pavlom Dobešom. Po vydaní dosky Nohavica začal turné s Kapelou, záznam z koncertu vyšiel v roku 1998 na CD Koncert. Z Kapely neskôr vznikla skupina omg.

Ocenenia

Album je všeobecne považovaný za najlepší Nohavicov album (niekedy spolu s Mikymauzoleom). Získal Anděla v kategórii „album roku“.  V ankete časopisu Rock a pop o "dosku dosiek deviatej dekády" sa v novinárskej ankete umiestnil na piatom, v reading na druhom mieste.

Reedícia

Album vyšiel v reedícii v roku 1998 v rámci 3x Jarek Nohavica.

Divné století v televízii

Česká televízia natočila v roku 1996 v brnianskom štúdiu 28 minútový film Divné století, ktorý obsahuje klipy väčšiny pesničiek z albumu prekladanej hovorenými vstupmi Jaromíra Nohavicu. V klipoch, ktoré sú považovaného za krčmové hranie v prvej polovici 20. storočia, účinkujú všetci, ktorí nahrávali album, okrem Miroslava Klusa. Film režíroval Vojtěch Fatka.
Mouhet

Poloha

Obec má rozlohu 32,26 km². Najvyšší bod je položený 344 m n. m. a najnižší bod 237 m n. m.

Obyvateľstvo

Počet obyvateľov obce je 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
PZL P.11

Vznik vývoj a nasadenie

Stroje PZL P.11 (Panstwowe Zakladz Lotnicze - štátny letecký podnik) vznikli vývojom staršieho typu P.7 a ešte v polovici 30. rokov ich nahradili. Oproti svojim predchodcom mali nové stroje lepší výhľad z kabíny, zosilnenú výzbroj a hlavne nový výkonnejší motor Mercury V S-2.
PZL by boli strojmi Bf 109 deklasované. Napriek tomu, však PZL P.11 zaznamenali prvý zostrel nemeckého lietadla počas druhej svetovej vojny, keď 1. septembra 1939 zostrelil podporučík W. Gnyś nemecký strmhlavý bombardér Junkers Ju 87. Poliaci bojovali aj napriek prevahe nepriateľa veľmi odvážne, štartujúc zo zamaskovaných vzletových dráh spôsobovali Nemcom pomerne veľké problémy. Stroje PZL P.11 si počas bojov pripísali 130 zostrelov lietadiel Luftwaffe.
Pokračovaním vývoja strojov PZL P.11 bol typ PZL P.24. Ten bol nakoniec predaný do Grécka a Rumunska.
Castelnau-de-Guers

Poloha

Obec má rozlohu 22,51 km². Najvyšší bod je položený 105 m n. m. a najnižší bod 1 m n. m.

Obyvateľstvo

Počet obyvateľov obce je 1 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luant

Poloha

Obec má rozlohu 31,06 km². Najvyšší bod je položený 181 m n. m. a najnižší bod 129 m n. m.

Obyvateľstvo

Počet obyvateľov obce je 1 419 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mauves-sur-Huisne

Poloha

Obec má rozlohu 14,26 km². Najvyšší bod je položený 262 m n. m. a najnižší bod 132 m n. m.

Obyvateľstvo

Počet obyvateľov obce je 609 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Luddizmus

Luddizmus bolo sociálne hnutie britských textílnych remeselníkov na začiatku 19. storočia. Hnutie začalo v roku 1811. Bolo namierené proti zmenám spôsobeným priemyselnou revolúciou, zavádzaniu strojov ako predpokladanému pôvodcovi nezamestnanosti. Svoj postoj vyjadrovali aj ničením krosien.
Lintot

Poloha

Obec má rozlohu 8 km². Najvyšší bod je položený 154 m n. m. a najnižší bod 50 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zamagurie

Zamagurie je región na severe Spiša ohraničený Spišskou Magurou z juhu a východu a riekami Dunajec na severe a Białkou na západe (dnešné Poľsko). Zamagurie je súčasťou Prešovského kraja na Slovensku a Malopoľského vojvodstva v Poľsku.

Zaujímavosti

Zamagurie oplýva neobyčajne krásnou prírodou (Pieniny), historickými pamiatkami (Červený Kláštor), či ľudovou architektúrou.
Najpríťažlivejšími sú samozrejme Pieniny s prielomom Dunajca, splavom na pltiach či výstupom na Tri korunky či Sokolicu, ale aj Spišská Magura a Ľubovnianska vrchovina. Krásy ľudovej architektúry človek objaví v svojráznych goralských dedinách (Osturňa, Jezersko). Pozdĺž Dunajca vedie z Červeného Kláštora až do Lesnice nenáročný turistický chodník.
Zimné strediská vznikli v Jezersku, Spišskej Starej Vsi, ale aj v Nedeci v Poľsku (hneď za hraničným priechodom).
Na južnom upätí Spišskej Magury sú i kúpele Vyšné Ružbachy s vyhasnutým kráterom, v ktorom sa dá aj kúpať, či stredoveké mestečko Podolínec. Pri návšteve Zamaguria však nemožno vynechať návštevu kartuziánskeho kláštora v Červenom Kláštore.
Pre milovníkov vodných športov je k dispozícii Czorstynske jazero, priehrada na Dunajci hneď za poľsko-slovenskou hranicou. Na kúpanie možno využiť priamo pláže alebo i zákutia priehrady. Po priehrade počas letnej sezóny premávajú i výletné lode.
Milovníci histórie si nesmú nechať ujsť návštevu Nedeckého hradu v Nedeci (Niedzica), ktorý sa v súčasnosti týči priamo nad priehradou. V minulosti to bol hraničný hrad na hraniciach Uhorska a Poľska a malo na ňom dôjsť k vyplatenie spišských zálohových miest, čo sa však nikdy nestalo.

Okresy

Okres Stará Ľubovňa

Pravidelné podujatia

Pravidelným podujatím sú Zamagurské folklórne slávnosti v Červenom Kláštore, ktoré sa konajú pravidelne koncom júna.
Vymenené životy

Príbeh

Životy dvoch ľudí z rôznych prostredí sa preplietli pred pätnástimi rokmi kvôli nehode. Gülseren (Nurgül Yeşilçay), mladú a krásnu tehotnú dievčinu žijúcu v chudobnej štvrti v Istanbule, zrazilo auto a priviezlo ju do nemocnice, kde porodila. Medzitým Dilara (Ebru Özkan), manželka bohatého obchodníka z Istanbulu, porodí dcéru v rovnakej nemocnici. Vzhľadom na podobnosť ich priezvisk ich v nemocnici omylom zamenia: Gülseren dajú dcérku Dilary a Dilare dcérku Gülseren. O pätnásť rokov neskôr, Gülseren žije v chudobnej štvrti v Istanbule s dcérou Hazal a s jej švagrinou Keriman. Snaží sa čo najlepšie vychovať svoju dcéru po tom, čo ju jej manžel opustil. Pracuje v malom obchode ako predavačka. Medzitým Dilara žije s dcérou Cansu a synom Ozanom vo veľkom dome pri Bospore. Aj keď žije luxusný život, jej vzťah s manželom Cihanon (Erkan Petekkaya) je v troskách.
Lanfains

Poloha

Obec má rozlohu 21,87 km². Najvyšší bod je položený 322 m n. m. a najnižší bod 147 m n. m.

Obyvateľstvo

Počet obyvateľov obce je 993 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petite-Rosselle

Poloha

Obec má rozlohu 5,05 km². Najvyšší bod je položený 313 m n. m. a najnižší bod 190 m n. m.

Obyvateľstvo

Počet obyvateľov obce je 6 620 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Engayrac

Poloha

Obec má rozlohu 10,03 km². Najvyšší bod je položený 227 m n. m. a najnižší bod 110 m n. m.

Obyvateľstvo

Počet obyvateľov obce je 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Villedieu (Lozère)

Poloha

Obec má rozlohu 22,79 km². Najvyšší bod je položený 1 506 m n. m. a najnižší bod 1 217 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Venerque

Poloha

Obec má rozlohu 14,57 km². Najvyšší bod je položený 272 m n. m. a najnižší bod 157 m n. m.

Obyvateľstvo

Počet obyvateľov obce je 2 597 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Alban-les-Eaux

Poloha

Obec má rozlohu 7,75 km². Najvyšší bod je položený 791 m n. m. a najnižší bod 360 m n. m.

Obyvateľstvo

Počet obyvateľov obce je 924 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Manoir (Calvados)

Poloha

Obec má rozlohu 5,88 km². Najvyšší bod je položený 64 m n. m. a najnižší bod 12 m n. m.

Obyvateľstvo

Počet obyvateľov obce je 206 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE